Kočica

Kočica ( Katschwitz) je mała wjeska  na juhu hornjołužiskeho wokrjesa Budyšin. Wona bě ze starodawna wjesny dźěl Družkec a słuša wot lěta 1999 ke gmejnje Dobruša-Huska.

 Geografija 
Wjeska leži 250 m nad mórskej hładźinu w Hornjołužiskich honach juhowuchodnje Budyšina při Dołhej wodźe. Susodne wsy su Nowe Družkecy na sewjerowuchodźe, Běłe Noslicy na wuchodźe a Holca na juhozapadźe.

 Ležownostne mjena 
Michał Rostok naliči 1887 slědowace serbske ležownostne mjena: Zahroda, Na ladach, Pola družčanskeho młyna, Pola Huski, Pola duba, Pola mosćika, Kočanski haj, Pola haja, Při wowčernjach.Michał Rostok: Ležownostne mjena. W: ČMS 40 (1887), str. 3–50, tu str. 14 (digitalizat).

 Stawizny 
Prěnje historiske naspomnjenje jako Kosscicz abo Kosschiz pochadźa z lěta 1241. Ležownostne knjejstwo wukonješe přez lětstotki Družkečanske ryćerkubło..

W lěće 1884 měješe wjes po Mukowej statistice 64 wobydlerjow, mjez nimi 54 Serbow (84 %).

Ewangelscy Kočičenjo přisłušeja znajmjeńša wot 16. lětstotka Hušćanskej wosadźe.

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Dobruša-Huska
Kategorija:Sydlišćo w serbskim sydlenskim rumje
Kategorija:Prěnje naspomnjenje 1241
Kategorija:Sydlišćo při Dołhej wodźe